
    Αθήνα, 8  Νοεμβρίου 2017





       ΔΕΛΤΙΟ ΤΥΠΟΥ


«ΑΝΟΙΧΤΕΣ ΠΟΡΤΕΣ: 1Η ΠΛΑΤΦΟΡΜΑ ΝΕΩΝ ΔΗΜΙΟΥΡΓΩΝ» ΜΙΑ ΣΥΝΕΡΓΑΣΙΑ ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ, ΤΟΥ ΜΕΓΑΡΟΥ ΜΟΥΣΙΚΗΣ ΑΘΗΝΩΝ ΚΑΙ ΤΟΥ ΔΗΜΟΤΙΚΟΥ ΘΕΑΤΡΟΥ ΠΕΙΡΑΙΑ


 



Απαντώντας σε βασικές ανάγκες των νέων δημιουργών, το ΥΠΠΟΑ δημιουργεί τον θεσμό της «Πλατφόρμας νέων Δημιουργών», δίνοντας ώθηση και στήριξη στην εγχώρια καλλιτεχνική δημιουργία. Κάθε χρόνο Απρίλιο με Ιούλιο, μια επιτροπή θα επιλέγει τις ομάδες που θα κάνουν πρόβα στις αίθουσες δοκιμών του Μεγάρου Μουσικής Αθηνών, ενώ το φθινόπωρο οι πιο ώριμες εξ’ αυτών θα παρουσιάζουν το έργο τους στο Δημοτικό Θέατρο Πειραιά.



Μετά την επιτυχημένη συνεργασία του με το ΟΜΜΑ, για την ενίσχυση των νέων δημιουργών παρέχοντας χώρους για τις πρόβες σε καλλιτεχνικά σχήματα στο ξεκίνημα της επαγγελματική τους πορείας στο Μέγαρο Μουσικής, κατά το διάστημα Απρίλιος – Ιούλιος 2017, το Υπουργείο Πολιτισμού και Αθλητισμού προχωράει στην επόμενη κίνηση ενίσχυσής τους. 

 HYPERLINK "http://xn--0xaibf.xn--%20-vlbofuw/" \t "_blank" Δίνει τη δυνατότητα στους νέους δημιουργούς να παρουσιάσουν την δουλειά τους στο Δημοτικό Θέατρο Πειραιά, στο πλαίσιο της συνεργασίας του ΥΠ.ΠΟ.Α. με το Δ.Θ.Π. Οι παραστάσεις θα δοθούν για τρία Δευτερότριτα, από 20 Νοεμβρίου έως και 12 Δεκεμβρίου, με ελεύθερη είσοδο για το κοινό (20,21/11, 27,28/11 και 11,12/12).



Στις αίθουσες δοκιμών του Μεγάρου Μουσικής Αθηνών 50 καλλιτεχνικά σχήματα του θεάτρου, του χορού και της μουσικής δημιούργησαν, ονειρεύτηκαν, ανέπτυξαν τις ιδέες τους. Δεκατέσσερις (14) ομάδες από αυτές (3 μουσικής, 4 ομάδες θεάτρου, 7 ομάδες χορού)- όλες όσες δήλωσαν ενδιαφέρον συμμετοχής- θα δουν τη δουλειά τους να ζωντανεύει στη σκηνή, μπροστά στο κοινό. Οι ομάδες αυτές αποτελούν τη γενιά που εγκαινιάζει τον θεσμό, στήνοντας την «1η Πλατφόρμα Νέων Δημιουργών».



Πιστό στην ιδέα των συνεργειών και παρέχοντας τις βέλτιστες συνθήκες δημιουργίας στους νέους, το ΥΠΠΟΑ φιλοδοξεί σε μια αναβαθμισμένη ποιότητα της νεανικής καλλιτεχνικής δημιουργίας.

ΕΛΛΗΝΙΚΗ ΔΗΜΟΚΡΑΤΙΑ


ΥΠΟΥΡΓΕΙΟ  ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ

